**Možnost pritožbe**

Človekovih pravic je veliko.
Države Evropske unije
so človekove pravice in pravice invalidov zapisale
v dveh pomembnih dokumentih, to sta:
- Listina Evropske unije o temeljnih pravicah in
- Konvencija združenih narodov o pravicah invalidov.

Človekove pravice
in pravice invalidov v posamezni državi
varujejo različne organizacije in ljudje.
Človekove pravice
in pravice invalidov v Sloveniji
varuje tudi MDDSZ.
MDDSZ je kratica za
**Ministrstvo za delo, družino, socialne zadeve in enake možnosti**.
V nadaljevanju bomo uporabljali izraz **ministrstvo**.

Ministrstvo skrbi za to:

* da ljudje poznajo svoje pravice,
* da lahko ljudje pravice uveljavljajo.

Rečemo, da ministrstvo skrbi za to,
da se človekove pravice uresničujejo.

Ena izmed pravic je,
da ljudje dobijo pomoč v obliki denarja ali hrane.
Da to pravico ljudje od države dobijo,
morajo to pravico zahtevati.
Temu rečemo uveljavljanje pravice.
Uveljavljanje pravice je poseben postopek.
Izpolniti je treba posebne papirje.

Za uveljavljanje pravic imamo različne programe.

Eden od programov je
**Program za odpravljanje materialne prikrajšanosti v Sloveniji**
**v obdobju 2021-2027**.

Program za odpravljanje materialne prikrajšanosti v Sloveniji
v obdobju 2021-2027 skrbi za pravico:

* **materialna pomoč v obliki hrane**
* in izvajanja **aktivnosti**.

Aktivnosti so na primer svetovanje in razne delavnice.
Te aktivnosti pomagajo, da so ljudje vključeni v skupnost.

Pravice so včasih ljudem kršene.

Morda so vam bile ali so vam kršene pravice v tem programu.
Morda je pravice kršila organizacija.
Morda so pravice so kršili ljudje v organizaciji.

**Primer**
Jože, ki je oseba z oviranostjo,

je upravičen do paketa s hrano.

Prišel je na razdelilno mesto.
Razdelilo mesto ni bilo dostopno za gibalno ovirane.
Jože paketa ni mogle prevzeti.
Jože se je pritožil,

da organizacija ni uredila dostopnega mesta.

Marija se je udeležila delavnice.
Želela se je naučiti spretnosti na računalniku.
Svetovalec se z Marijo na delavnici ni pogovarjal.
Svetovalec Mariji ni pokazal, kako se dela z računalnikom.

Rekel je, da ženske o računalnikih nimajo pojma.

Marija se je pritožila na osebo.

**Možnost pritožbe**

Če menite, da so ali so vam bile
v tem programu kršene pravice,
se lahko pritožite.
Tukaj pišemo o tem:

* Kdo se lahko pritoži?
* Navodila za pisanje pritožbe.
* Način, kako se lahko pritožite.
* Spletni obrazec za oddajo pritožbe.

**Kdo se lahko pritoži?**

Pritoži se lahko vsak, ki je vključen v ta program in meni,

da so mu bile v tem programu kršene pravice.

**Navodila za pisanje pritožbe**
Tukaj so navodila,
kako je treba pritožbo napisati.
V pritožbo napišete:

* kdo se pritožuje.
Ime in priimek in vaše kontaktne podatke.
Kontaktni podatki so
e poštni naslov ali telefonska številka.
* kaj se je zgodilo ali se še dogaja,
* kdo naj boi kršil pravice, oseba ali organizacija,
* kdaj se je zgodilo,
* ali ste že kaj naredili v zvezi s tem,

K pritožbi priložite

dodatna pojasnila ali dokaze.

**Pomembno**
V pritožbi čim bolj natančno opišete,
kaj se je zgodilo.

Pritožbi je treba dodati dokaze,
ki se tičejo kršitve.
Dokazi so lahko:

* pomembni dokumenti,
* slike,
* računi,
* odločbe.

**Kako se lahko pritožite?**

Pritožite se lahko na 3 načine:

* **po navadni pošti**,
* **prek elektronske pošte,**
* **prek spletnega obrazca**.

**Prvi način - po navadni pošti**
Pritožbo lahko napišete na list papirja.

Upoštevajte navodila za pisanje pritožbe.

Pritožbo na listu papirja pošljite na naslov:

Ministrstvo za delo, družino, socialne zadeve in enake možnosti

Štukljeva cesta 44, 1000 Ljubljana.

**Drugi način - prek elektronske pošte**
Pritožbo lahko napišete na računalnik ali v elektronsko pošto.

Upoštevajte navodila za pisanje pritožbe.

Pritožbo v elektronskem pismu ali kot priponko
pošljite na elektronski naslov:

gp.mp@gov.si.

**Tretji način - prek spletnega obrazca**
Za pritožbo je spletni obrazec.

Spletni obrazec izpolnite s klikom na:
povezavo.

**Kaj ministrstvo stori s pritožbo?**

Zaposleni na ministrstvu pritožbo:

* pogledajo,
* preverijo dejstva, dokaze o kršitvi in
* predlagajo, kako naj se kršitev odpravi.

Če ministrstvo ne more rešiti pritožbe,

se posvetuje.

Ministrstvo se posvetuje z drugimi ministrstvi in

organizacijami,

ki se ukvarjajo z varstvom človekovih pravic in

pravicami invalidov v Sloveniji.
Ministrstvo lahko pritožbo preda drugi organizaciji.
Morda lahko pritožbo rešijo na drugi organizaciji.

**Varstvo osebnih podatkov**
Varstvo osebnih podatkov pomeni,

da je reševanje pritožbe zaupno.
Zaposleni na Ministrstvu spoštujejo varstvo osebnih podatkov.
Vaše podatke bodo uporabili samo:

- ko bodo obravnavali pritožbo in

- ko bodo poročali Evropski komisiji.

**Pritožba je lahko tudi anonimna**

Kršitev lahko prijavite tudi anonimno.

Ni vam treba povedati, kdo ste.

Rečemo, da ste kršitev prijavili anonimno.

Tudi anonimne prijave na ministrstvu pregledajo.

Če imajo dovolj informacij,

začnejo reševati primer.

**Ali potrebujete pomoč?**
Na ministrstvu lahko pomagajo, če:

* potrebujete pomoč pri pisanju pritožbe,
* potrebujete pomoč pri oddaji pritožbe,
* se želite o pritožbi posvetovati,
* potrebujete več informacij.

Pokličite ali pišite.

**Ministrstvo za delo, družino, socialne zadeve in enake možnosti**
Štukljeva cesta 44, 1000 Ljubljana
Telefon: 01 369 77 00
E-pošta: gp.mddsz@gov.si

**Kam in komu se še lahko pritožimo**

Na voljo so še druge poti za varstvo pravic.

Lahko se pritožite:

* na druge organizacije ali
* Evropsko komisijo.

**Organizacije**

**Organizacije, ki varujejo**
**človekove pravice**
**in pravice invalidov v Sloveniji:**

**Ministrstvo za delo, družino, socialne zadeve in enake možnosti**

Štukljeva cesta 44, 1000 Ljubljana

Telefon: 01 369 77 00

E-pošta: gp.mddsz@gov.si

**Ministrstvo za delo, družino, socialne zadeve in enake možnosti**

Direktorat za invalide

Štukljeva cesta 44, 1000 Ljubljana

Telefon: 01 369 75 38

E-pošta: gp.mddsz@gov.si

**Ministrstvo za pravosodje**

Župančičeva ulica 3, 1000 Ljubljana

Telefon: 01 369 53 42

E-pošta: gp.mp@gov.si

**Ministrstvo za zunanje in evropske zadeve**

Direktorat za multilateralno sodelovanje

Sektor za človekove pravice

Prešernova cesta 25, 1000 Ljubljana

Telefon: 01 478 20 37

E-pošta: gp.mzez@gov.si

**Ministrstvo za kulturo**

**Služba za kulturne raznolikosti in človekove pravice**

Maistrova ulica 10

1000 Ljubljana

Telefon: 01 369 59 00

E-pošta: gp.mk@gov.si

**Varuh človekovih pravic RS**

Dunajska 56, 1000 Ljubljana

Telefon: 01 475 00 50

E-pošta: info@varuh-rs.si

Oddaja prijave na <https://www.varuh-rs.si/kaj-delamo/iscete-pomoc/kdaj-se-obrniti-na-varuha/>

**Zagovornik načela enakosti**

Železna cesta 16, 1000 Ljubljana

Telefon: 01 4735 531

E-pošta: gp@zagovornik-rs.si

Oddaja prijave na <https://zagovornik.si/o-diskriminaciji/predlog-za-obravnavo-diskriminacije/>

**Informacijski pooblaščenec**

Dunajska cesta 22, 1000 Ljubljana

Telefon: 01 230 97 30

E-pošta: gp.ip@ip-rs.si

Oddaja prijave na <https://www.ip-rs.si/varstvo-osebnih-podatkov/pravice-posameznika/vlo%C5%BEitev-prijave>

Kršitve lahko prijavite tudi inšpektoratom.

Vse inšpektoratov najdete na povezavi:

<https://e-uprava.gov.si/podrocja/drzava-druzba/inspekcijski-postopki.html>.

Ljudje največkrat kršitve prijavijo

na naslednje inšpektorate:

* **Inšpektorat RS za delo**

(glede kršitev pravic pri zaposlovanju in delu,

kršitev prepovedi diskriminacije),

* **Tržni inšpektorat**

(glede diskriminacije pri ponujanju dobrin storitev

in stanovanj ali kršitev pravil glede dostopnosti),

* **Inšpektorat za infrastrukturo**

(glede kršitev dostopnosti javnih avtobusnih prevozov),

* **Pomorska inšpekcija**

(glede kršitev dostopnosti ladijskih prevozov).

Glede kršitev pravic se lahko obrnete

tudi na ustavno sodišče ali druga sodišča.

Priporočamo, da se pred tem posvetujete

z odvetnikom ali drugim strokovnjakom za pravo.

Z varstvom človekovih pravic

se ukvarjajo tudi nevladne organizacije.

**Koristne informacije in povezave**

Konvencija o pravicah invalidov. Slovenski prevod dostopen na:

[Microsoft Word - Konvencija o pravicah invalidov slo-splet.doc (gov.si)](https://www.gov.si/assets/ministrstva/MK/Zakonodaja-ki-ni-na-PISRS/Kulturna-raznolikost/1c24133420/Konvencija-o-pravicah-invalidov.pdf)

Zakon o izenačevanju možnosti invalidov. Dostopen na: <http://www.pisrs.si/Pis.web/pregledPredpisa?id=ZAKO4342>